Boken finner sted cirka 1912, og fortsettelsen , foregår "i krigens sidste år og i tiden umiddelbart efter". Boken legger heller ikke meget vekt på beskrivelsen av den ytre rammen omkring handlingen. Det er imidlertid klart at handlingen foregår i Kristiania. Det finnes også referanser til steder omkring i byen, slik som universitetet, Studentersamfundet, Karl Johans gate, Culmbacher Hof og Engebret. Man får vite at Erik bor ved Bondejordet (Lille Frogner). Kunstermiljøet Nils tilhører ligner senbohêmen, som Fangen selv var blitt kjent med før han fylte 20. Det er bare få henvisninger til virkelige personer, som Georg Brandes og Søren Kierkegaard.